ORDONANȚA PREȘEDINTELUI TRIBUNALULUI FUNCȚIEI PUBLICE
27 martie 2007
Cauza F‑11/07 AJ
António Henriques Montes Dória
împotriva
Comisiei Comunităților Europene
„Asistență judiciară”
Obiectul: Cerere prin care domnul Montes Dória solicită să îi fie acordat beneficiul asistenței judiciare, în temeiul articolului 94
din Regulamentul de procedură al Tribunalului de Primă Instanță, aplicabil mutatis mutandis Tribunalului Funcției Publice, potrivit articolului 3 alineatul (4) din Decizia 2004/752/CE, Euratom a Consiliului din 2
noiembrie 2004 de instituire a Tribunalului Funcției Publice a Uniunii Europene (JO L 333, p. 7, Ediție specială, 01/vol. 5,
p. 142), până la intrarea în vigoare a regulamentului de procedură al acestuia din urmă
Decizia: Respinge cererea de asistență judiciară.
Sumarul ordonanței
Procedură — Cerere de acordare a asistenței judiciare gratuite — Condiții de acordare
[Regulamentul de procedură al Tribunalului de Primă Instanță, art. 94 alin. (3); Statutul funcționarilor, art. 48; Decizia
2004/752 a Consiliului, art. 3 alin. (4)]
Trebuie respinsă, în temeiul articolului 94 alineatul (3) din Regulamentul de procedură al Tribunalului de Primă Instanță,
cererea de acordare a asistenței judiciare gratuite în cazul unei acțiuni vădit inadmisibile. Se încadrează în această categorie
acțiunea unui funcționar a cărui demisie a fost acceptată și care vrea să obțină anularea refuzului de a‑l reîncadra în muncă,
în condițiile în care declarația sa de demisie nu a făcut anterior obiectul unei cereri de constatare a nulității acesteia
potrivit procedurii prevăzute la articolele 90 și 91 din Statutul funcționarilor. Într‑adevăr, o astfel de cerere de reîncadrare
în muncă poate fi considerată fie o retragere a declarației de demisie, care nu poate produce niciun efect juridic în raport
cu o demisie definitivă, fie o prezentare spontană a unei candidaturi pentru un loc de muncă, a cărei respingere, fiind vorba
despre o candidatură care prezintă în mod necesar un caracter informal, nu constituie un act care lezează.
(a se vedea punctele 3-10 și 12)
Trimitere la:
Tribunalul de Primă Instanță: 23 februarie 2001, De Nicola/BEI, T‑7/98, T‑208/98 și T‑109/99, RecFP, p. I‑A‑49 și II‑185,
punctele 119 și 287-307; 17 octombrie 2006, Bonnet/Curtea de Justiție, T‑406/04, RecFP, p. I‑A‑2‑213 și II‑A‑2‑1097, punctul
33